open-index/open-wikipedia-markdown huggingface dataset:
Σίλαμαε

Η **Σίλαμαε** (, , γνωστή και με τον εκγερμανισμένο όνομά της: *Sillamäggi* ή *Sillamägi*) είναι πόλη στην κομητεία Ίντα-Βίρου στη βόρεια Εσθονία, στις νότιες ακτές του κόλπου της Φινλανδίας. Το 2025 είχε 12.153 κατοίκους. Η Σίλαμαε είναι κτισμένη στις εκβολές του ποταμού Σότκε. Το όνομα της πόλης στα εσθονικά σημαίνει «λόφος γέφυρα».

## Ιστορία
Η παλαιότερη μνεία στην περιοχή του Σιλαμάγκι χρονολογείται από το 1502, όταν η περιοχή ήταν υπό την κατοχή του Λιβονικού Τάγματος. Το 1700 καταγράφηκαν η γέφυρα πάνω από τον Σότκε και ένας μύλος. Τον 19ο αιώνα, η Σίλαμαε εξελίχθηκε σε θέρετρο με πιο ήρεμη ατμόσφαιρα σε σχέση με τη γειτονική πόλη Χούγκερμπουργκ. Ο Ρώσος φυσιολόγος Ιβάν Παβλόφ είχε εξοχικό στη Σίλαμαε, όπου παραθέριζε από το 1891 μέχρι το 1917. Άλλοι διάσημοι παραθεριστές που επέλεγαν τη Σίλαμαε ήταν ο ζωγράφος Κονσταντίν Μπάλμοντ (1905), ο φυσικός Πάουλ Έρενφεστ (1908-1912) και ο συνθέτης Πιοτρ Ίλιτς Τσαϊκόφσκι (1868).

Τις δεκαετίες του 1920 και του 1930, η Σίλαμαε και οι περιβάλλουσες περιοχές γνώρισαν άνθηση λόγω της εξόρυξης πετρελαίου από σχιστόλιθο. Το 1927-1929, η σουηδική εταιρία Estländska Oljeskifferkonsortiet κατασκεύασε ένα εργοστάσιο επεξεργασίας και σταθμό παραγωγής ενέργειας κοντά στην έπαυλη Τουρσαμάε, στη δυτική πλευρά της Σίλαμαε. Το 1946-1948, το εργοστάσιο ανακατασκευάστηκε από τους Σοβιετικούς ώστε να μπορούν να εξάγουν οξείδιο του ουρανίου από τον αργιλιτικό πέτρωμα της περιοχής. Κατά τη διάρκεια αυτής της περιόδου, πολλοί φυλακισμένοι πολέμου χρησιμοποιήθηκαν για την κατασκευή και εξόρυξη στη Σίλαμαε. Η γραμμή εξαγωγής του ουρανίου αναπτύχθηκε σε συνεργασία με ένα κοντινό εργοστάσιο και παρήγαγε κυρίως 40% συμπυκνωμένο ουράνιο. Οι εξορύξεις συνέχισαν μέχρι το 1952 και στη συνέχεια στο εργοστάσιο γινόταν επεξεργασία πετρωμάτων ουρανίου από διάφορες περιοχές της κεντρικής Ασίας και του ανατολικού μπλοκ, όπως η Τσεχοσλοβακία, η Ανατολική Γερμανία, η Ουγγαρία, η Πολωνία και η Ρουμανία. Το 1970 άρχισε στο εργοστάσιο η επεξεργασία λοπαρίτη από τη χερσόνησο Κόλα, παράγοντας ταντάλιο και νιόβιο. Αργότερα λάμβανε χώρα εξαγωγή οξειδίων σπανίων γαιών. Το 1982 άρχισε στο εργοστάσιο η παραγωγή εμπλουτισμένου ουρανίου (2-4,4% 235U) στη μορφή διοξειδίου του ουρανίου. Η παραγωγή ουρανίου για τα πυρηνικά εργοστάσια της Σοβιετικής Ένωσης συνέχισε μέχρι το 1989. Από το 1950 μέχρι το 1989, το εργοστάσιο παρήγαγε 98.681 τόνους ουρανίου (κυρίως U3O8) και 1354,7 τόνους εμπλουτισμένου ουρανίου.

Η Σίλαμαε απέκτησε επισήμως καθεστώς πόλης το 1957.

## Παραπομπές


κατηγορία:Πόλεις της Εσθονίας
Τσάντγουικ Μπόουσμαν

Ο **Τσάντγουικ Μπόουσμαν** (*Chadwick Aaron Boseman*, 29 Νοεμβρίου 1976 - 28 Αυγούστου 2020) ήταν Αμερικανός ηθοποιός. Περισσότερο γνωστός ήταν για τον ρόλο του ως Τζάκι Ρόμπινσον, στο *[[42 (ταινία)|42]]* (2013), ως Τζέιμς Μπράουν στο *[[Get on Up]]* (2014) αλλά και στο *[[Captain America: Εμφύλιος Πόλεμος|Captain America: Civil War]]* (2016), ως Black Panther. Ωστόσο, είχε εμφανιστεί και στην τηλεόραση, σε τηλεοπτικές σειρές όπως οι *Lincoln Heights* και *Persons Unknown*.

Απέκτησε διεθνή φήμη για τον ρόλο του υπερήρωα Black Panther () στο Κινηματογραφικό Σύμπαν της Marvel από το 2016 έως το 2019. Εμφανίστηκε σε τέσσερις ταινίες του Σύμπαντος της Marvel, συμπεριλαμβανομένης μιας επώνυμης ταινίας του 2018 που του απέφερε ένα βραβείο εικόνας NAACP (*National Association for the Advancement of Colored People - Εθνική Ένωση για την Πρόοδο των Έγχρωμων Ανθρώπων*) για την Εξαιρετική του Ηθοποιία σε μια Κινηματογραφική Ταινία () και ένα Βραβείο Συντεχνίας Ηθοποιών Οθόνης για την Εξαιρετική του Απόδοση ως Ηθοποιός Ταινίας (). Ως ο πρώτος μαύρος ηθοποιός που πρωτοστάτησε σε μια ταινία του Σύμπαντος της Μarvel, ο Μπόουσμαν συμπεριελήφθη στο *Time 100* (ετήσια λίστα των 100 πιο επιδραστικών ανθρώπων στον κόσμο) του 2018. Η τελευταία του ταινία, το *[[Η θρυλική Μα Ρέινι]]*, κυκλοφόρησε μετά το θάνατο του

Το 2016 διαγνώστηκε με καρκίνο του παχέος εντέρου. Κράτησε την κατάστασή του ιδιωτική, συνεχίζοντας να εργάζεται ενώ λάμβανε θεραπεία. Πέθανε στις 28 Αυγούστου 2020, από επιπλοκές που σχετίζονται με την ασθένεια, στην ηλικία των 44 ετών χωρίς ωστόσο να έχει συντάξει την διαθήκη του, με την περιουσία του πλέον να διέπεται από τις αρχές της Καλιφόρνια.

## Παραπομπές


## Εξωτερικοί σύνδεσμοι

* 
* 
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
D.E.V.O.L.U.T.I.O.N.

***D.E.V.O.L.U.T.I.O.N.*** είναι ο τίτλος του δέκατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 29 Αυγούστου του 2008 μέσω της δισκογραφικής εταιρείας "AFM".

Οι ηχογραφήσεις του δίσκου πραγματοποιήθηκαν στα "Hansen Studios" του Ρίπεν της Δανίας, με παραγωγό τον Γιάκομπ Χάνσεν.

Οι κριτικές για τον δίσκο υπήρξαν θετικές, με το "Metal Storm" να το βαθμολογεί με 7,7 / 10, το "The Metal Observer" με 9,5 / 10, το "Bravewords" με 8 / 10, το "AllMusic" με 3,5 / 5 και το "Metal Archives" με 81 %.

Τα πρώτα γράμματα του κάθε τίτλου κομματιού σχηματίζουν το ακρωνύμιο "D.E.V.O.L.U.T.I.O.N.", τίτλο του δίσκου.

## Τραγούδια του δίσκου
* *Όλα τα κομμάτια είναι συνθέσεις των Σίρμερ και Σίφρινγκερ.*

## Θέσεις τσαρτ
***D.E.V.O.L.U.T.I.O.N.*** *(άλμπουμ)*
***Επίσημη κυκλοφορία: [[29 Αυγούστου]] [[2008]]***

## Τα μέλη των Destruction
Οι μουσικοί οι οποίοι ηχογράφησαν το "*D.E.V.O.L.U.T.I.O.N.*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Μαρκ Ρέιν** - τύμπανα, φωνητικά

;*Γκεστ συμμετοχές*
* **[[Βίνι Μουρ]]** - κιθάρα
* **Χάρι Γουίλκενς** - κιθάρα
* **V.O. Pulver** - κιθάρα
* **Γιάκομπ Χάνσεν** - κιθάρα, φωνητικά
* **[[Γκάρι Χολτ]]** - κιθάρα
* **[[Τζεφ Γουότερς]]** - κιθάρα
* **Φλέμινγκ Λαντ** - κιθάρα
* **Άσμπιερν Στέφενσεν** - φωνητικά
* **Γιέπε Νίλσεν** - φωνητικά
* **Τόρστεν Μάντσεν** - φωνητικά
* **Κάσπερ Κίρκεγκαρντ** - φωνητικά
* **Γιαν Γιέπσεν** - φωνητικά
* **Γιέπε Άντερσον** - φωνητικά

## Παραπομπές


## Πηγές
* D.E.V.O.L.U.T.I.O.N. - Destruction | Songs, Reviews, Credits | AllMusic
* Destruction - D.E.V.O.L.U.T.I.O.N. - Metal Storm
* Destruction - D.E.V.O.L.U.T.I.O.N. - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2008
Ελίζαμπεθ Όλσεν

Η **Ελίζαμπεθ Τσέις  Όλσεν** (*Elizabeth Chase "Lizzie" Olsen*, 16 Φεβρουαρίου 1989) είναι Αμερικανίδα ηθοποιός. Περισσότερο γνωστή είναι για τους ρόλους της στις ταινίες: *Martha Marcy May Marlene* (2011), *Silent House* (2011), *Liberal Arts* (2012), *Oldboy* (2013), *Very Good Girls* (2013), *[[Γκοτζίλα (ταινία, 2014)|Godzilla]]* (2014), *[[Captain America 2: Ο Στρατιώτης του Χειμώνα]]* (2014), *[[Εκδικητές: Η Εποχή του Ultron]]* (2015), *I Saw The Light* (2015), *[[Captain America: Εμφύλιος Πόλεμος]]* (2016), *Wind River* (2017), ''Kodachrome'' (2017), *[[Εκδικητές: Ο Πόλεμος της Αιωνιότητας]]* (2018), *Sorry for your loss* (2018-2019), *[[Εκδικητές: Η Τελευταία Πράξη]]* (2019) και *[[Doctor Strange in the Multiverse of Madness|Doctor Strange: In the Multiverse of Madness]]* (2022). Επίσης, έχει παίξει και σε τηλεοπτικές σειρές, όπως το *[[WandaVision]]* (2021). Για το ρόλο της στην ταινία Martha Marcy May Marlene απέσπασε πολύ καλές κριτικές και ήταν υποψήφια για βραβείο Καλύτερης Ηθοποιού από τα Ανεξάρτητα Βραβεία Σπίριτ. Το 2021, η σειρά WandaVision απέσπασε παρά πολύ καλές κριτικές, κάνοντάς τη μια από τις "καλύτερες σειρές του 2021", χαρίζοντας της πολλά βραβεία και έλαβε 23 υποψηφιότητες για Emmy Awards. Για την ερμηνεία της ως Wanda Maximoff, η Όλσεν ήταν υποψήφια για βραβείο Emmy, Golden Globe και People Choice Awards. Η Ελίζαμπεθ είναι η νεότερη αδελφή των δίδυμων ηθοποιών και σχεδιαστών μόδας Άσλι Όλσεν και Μέρι-Κέιτ Όλσεν.

## Παιδικά χρόνια
Η Ελίζαμπεθ Όλσεν γεννήθηκε στις 16 Φεβρουαρίου του 1989, στο Σέρμαν Όουκς της Καλιφόρνια των Η.Π.Α.. Έχει Νορβηγική καταγωγή από την πλευρά του πατέρα της και Αγγλική καταγωγή από την πλευρά της μητέρας της. Είναι κόρη της Τζαρνέτ "Τζάρνι" Όλσεν με τον κατασκευαστή ακινήτων και τραπεζίτη ενυπόθηκων δανείων, Ντέϊβιντ Όλσεν. Έχει δύο μεγαλύτερες δίδυμες αδελφές, την Μέρι-Κέιτ Όλσεν και την Άσλεϊ Όλσεν που είναι ηθοποιοί και σχεδιάστριες μόδας. Έχει έναν μεγαλύτερο αδελφό, τον Τρεντ Όλσεν και επίσης έχει δύο μικρότερους ετεροθαλείς αδελφούς. Το 1996, οι γονείς της Ελίζαμπεθ, χώρισαν.

Ως παιδί, η Ελίζαμπεθ Όλσεν έλαβε μαθήματα μπαλέτου και τραγουδιού. Άρχισε να ασχολείται με την υποκριτική από νεαρή ηλικία, με εμφανίσεις στις ταινίες των αδελφών της. Πριν από την ηλικία των έντεκα ετών, η Ελίζαμπεθ είχε συμμετάσχει στις ταινίες «How the West Was Fun» και «The Adventures of Mary-Kate & Ashley», με πρωταγωνίστριες της δύο αδελφές της.

Φοίτησε στο σχολείο του Κάμπελ Χωλ του Χόλιγουντ της Καλιφόρνια, από το νηπιαγωγείο μέχρι το λύκειο. Μετά την αποφοίτησή της από το λύκειο, παρακολούθησε μαθήματα στο Σχολή Τεχνών Ρις του Πανεπιστημίου της Νέας Υόρκης. Το 2009, η Ελίζαμπεθ πέρασε ένα εξάμηνο για σπουδές στη «Σχολή Καλλιτεχνικού Θεάτρου της Μόσχας» στη Μόσχα της Ρωσίας, μέσω του προγράμματος MATS. Τον Μάρτιο του 2013 αποφοίτησε από την Σχολή Καλών Τεχνών, του Πανεπιστημίου της Νέας Υόρκης.

## Φιλμογραφία

### Ταινίες

### Τηλεόραση

## Παραπομπές


## Εξωτερικοί σύνδεσμοι

*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί άθεοι
Code Red

***Code Red*** είναι ο τίτλος του ένατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1999 μέσω της δισκογραφικής εταιρείας "Drakkar".

Οι ηχογραφήσεις του δίσκου πραγματοποιήθηκαν τον Φεβρουάριο του 1999 στα "Spiderhouse Studios", κόντα στο Βερολίνο της Γερμανίας, με την μίξη του να πραγματοποιείται έναν μήνα αργότερα με παραγωγό και μηχανικό ήχου τον Χάρις Τζονς.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,8 / 5, το "Metal Archives" 81% και το "Metal Storm" 8,2 / 10.

## Τραγούδια του δίσκου
* *Όλα τα κομμάτια έχουν γραφτεί από τον [[Τόμας Ζουκ|Tom Angelripper]].*

## Τα μέλη των Sodom
Οι μουσικοί οι οποίοι ηχογράφησαν το "*Code Red*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Μπερντ Κοστ** - κιθάρα
* **Μπόμπι Σοτκόφσκι** - τύμπανα

## Παραπομπές


## Πηγές
* Code Red - SODOM WEB SQUAD
* Sodom - Code Red | Sputnikmusic
* Sodom - Code Red - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1999
Άλμποργκ Μπόλντσπιλκλουμπ

Η **Άλμποργκ Μπόλντσπιλκλουμπ** (δανικά *Aalborg Boldspilklub*) είναι αθλητικός σύλλογος με έδρα το Άλμποργκ της Δανίας. Ιδρύθηκε το 1885 από Άγγλους μηχανικούς οι οποίοι κατασκεύασαν το σιδηροδρομικό δίκτυο της Γιουτλάνδης, ενώ τα πρώτα χρόνια διέθετε μόνο ομάδα κρίκετ, με την ονομασία «Άλμποργκ Κρίκετκλουμπ» (Aalborg Cricketklub). Το 1899 μετονομάστηκε σε «Άλμποργκ Μπόλντκλουμπ» (Aalborg Boldklub). Το ποδοσφαιρικό τμήμα δημιουργήθηκε το 1902 και δόθηκε ιδιαίτερη βαρύτητα σε αυτό, ενώ η ονομασία του συλλόγου άλλαξε και πάλι σε «Άλμποργκ Μπόλντσπιλκλουμπ αφ 1885» (Aalborg Boldspilklub af 1885) το 1906.

## Τμήματα
### Επαγγελματικά
* Ποδόσφαιρο
* Χάντμπολ
* Χόκεϊ επί πάγου

### Ερασιτεχνικά
* Καλαθοσφαίριση
* Φλόρμπολ
* Αμερικανικό ποδόσφαιρο
* Αντισφαίριση

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Δανίας
Κατηγορία:Αθλητισμός στο Άλμποργκ
Τζέιμς Μπράουν

Ο **Τζέιμς Τζόζεφ Μπράουν** (αγγλικά: *James Joseph Brown*, 3 Μαΐου 1933 - 25 Δεκεμβρίου 2006) ήταν Αμερικανός τραγουδιστής, τραγουδοποιός, παραγωγός, χορευτής και αρχηγός μπάντας. Θεωρείται ο πατέρας της Funk μουσικής και μία μεγάλη προσωπικότητα, για τη ποπ μουσική και τον χορό του 20ου αιώνα. Συχνά αναφέρεται και ως "Ο Νονός της Soul". Η καριέρα του ξεδιπλώνεται ανάμεσα σε έξι δεκαετίες, επηρεάζοντας πολλά κατοπινά μουσικά είδη.

## Παραπομπές


## Εξωτερικοί σύνδεσμοι

* James Brown at Find-a-Grave
* Celebrities share memories of James Brown
* Profile of James Brown at Soul Evolution
* ''The Times'' Obituary for James Brown 
* 
* 
* 
* "James Brown, 1928–2006". News and multimedia archive from The Augusta Chronicle
* James Brown's Musicians Reflect On His Legacy – article from *[[Down Beat|Down Beat Magazine]]*
* The Official ''Facebook'' Page on The Famous Flames
* Biography: James Brown and the Black Arts movement of the 1960s and 1970s (biography at Funky-Stuff.com).
* James Brown biography and concert review in cosmopolis.ch
* RBMA Radio On Demand – Across 135th Street – Volume 7 – Tribute to James Brown – Chairman Mao (RBMA, Egotrip)
* 1980 Interview with James Brown and the Rev. Al Sharpton by Jon Alpert on Democracy Now!
* James Brown concert and interviews on NPR Music
* James Brown radiostream
* James Brown funeral program  Digital Library of Georgia
* The James Brown SuperFan Club
* PBS American Masters James Brown: Soul Survivor

Κατηγορία:Αμερικανοί συνθέτες
Κατηγορία:Αμερικανοί χορευτές
Κατηγορία:Αμερικανοί τραγουδιστές
Κατηγορία:Ροκ μουσικοί
Κατηγορία:Αμερικανοί ακτιβιστές
Κατηγορία:Βραβευμένοι με Grammy
Μπούντουτσνοστ Ποντγκόριτσα

Η **Μπούντουτσνοστ Ποντγκόριτσα** (μαυροβουνιακά: *Budućnost Podgorica*, ) είναι αθλητικός σύλλογος με έδρα την Ποντγκόριτσα του Μαυροβουνίου. Ιδρύθηκε το 1925. Είναι γνωστή για τα τμήματα ποδοσφαίρου, καλαθοσφαίρισης αλλά και πετοσφαίρισης, τα οποία έχουν αγωνιστεί αρκετές φορές σε ευρωπαϊκές διοργανώσεις.

## Τμήματα
* Ποδόσφαιρο
* Μπάσκετ (Ανδρών)
* Μπάσκετ (Γυναικών)
* Βόλεϊ
* Χάντμπολ (Ανδρών)
* Χάντμπολ (Γυναικών)
* Στίβος
* Πόλο
* Τένις
* Σκοποβολή
* Πυγμαχία
* Τζούντο
* Ράγκμπι γιούνιον

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Γιουγκοσλαβίας
Κατηγορία:Αθλητικοί σύλλογοι Μαυροβουνίου
ΚΚ Μπούντουτσνοστ Ποντγκόριτσα

Η **ΚΚ Μπούντουτσνοστ Ποντγκόριτσα** (μαυροβουνιακά: *KK Budućnost Podgorica*) είναι σύλλογος καλαθοσφαίρισης με έδρα την Ποντγκόριτσα του Μαυροβουνίου. Δημιουργήθηκε το 1949 ως τμήμα του αθλητικού συλλόγου Μπούντουτσνοστ Ποντγκόριτσα. Διεξάγει τους εντός έδρας αγώνες της στο αθλητικό κέντρο Μόρατσα, χωρητικότητας 6.000 θεατών.

## Επιτυχίες
### Εγχώριες διοργανώσεις

* **Πρωτάθλημα Μαυροβουνίου**
** Πρωταθλήτρια (14): 2007, 2008, 2009, 2010, 2011, 2012, 2013, 2014, 2015, 2016, 2017, 2019, 2021, 2022
** Δεύτερη θέση (1): 2018

* **Πρωτάθλημα Σερβίας και Μαυροβουνίου**
** Πρωταθλήτρια (3): 1999, 2000, 2001
** Δεύτερη θέση (1): 2002

* **Κύπελλο Μαυροβουνίου**
** Κυπελλούχος (15): 2007, 2008, 2009, 2010, 2011, 2012, 2014, 2015, 2016, 2017, 2018, 2019, 2020, 2021, 2022
** Φιναλίστ (1): 2013

* **Κύπελλο Σερβίας και Μαυροβουνίου**
** Κυπελλούχος (3): 1996, 1998, 2001
** Φιναλίστ (1): 2002

### Περιφερειακές διοργανώσεις
* **[[Αδριατική Λίγκα]]**
** Πρωταθλήτρια (1): 2018
** Δεύτερη θέση (2): 2019, 2021
** Final Four (6): 2010, 2011, 2014, 2015, 2016, 2017

### Διεθνείς διοργανώσεις
* **[[Ευρωλίγκα ανδρών|Ευρωλίγκα]]**
** Προημιτελικά (2): 1999–00, 2000–01
* '''Γιούροκαπ
** Προημιτελικά (4): 2011–12, 2012-13, 2017-18, 2020-21
* Τουρνουά ΦΙΜΠΑ
** Νικητής: 1997 

## Παραπομπές


## Εξωτερικοί σύνδεσμοι
* 

Κατηγορία:Σύλλογοι καλαθοσφαίρισης ανά χώρα
Κατηγορία:Καλαθοσφαίριση στο Μαυροβούνιο
Κατηγορία:Ιδρύσεις ομάδων καλαθοσφαίρισης το 1949
Μπουντουτσνοστ
Επτάεδρο

[200px|μικρογραφία|δεξιά|Το [τετραημιεξάεδρο είναι ένα παράδειγμα επταέδρου.]]
Στη στερεομετρία, **επτάεδρο** λέγεται ένα πολύεδρο που έχει επτά έδρες. Υπάρχουν πολυάριθμα τοπολογικώς σαφή επτάεδρα και ούτε ένα από αυτά είναι κανονικό πολύεδρο, έτσι η ονομασία κανονικό επτάεδρο είναι διφορούμενη.

## Τοπολογικοί τύποι
Το επτάεδρο έχει έναν εκπληκτικό αριθμό διάφορων βασικών μορφών και τοπολογιών. Τα πιο γνωστά επτάεδρα είναι ίσως η εξαγωνική πυραμίδα και το πενταγωνικό πρίσμα. Αξιοσημείωτο είναι επίσης το τετραημιεξάεδρο, του οποίου οι επτά έδρες είναι ισόπλευρα τρίγωνα που σχηματίζουν ένα υποτυπώδες προβολικό επίπεδο.

### Κυρτά επτάεδρα
Υπάρχουν 34 τοπολογικώς διακριτά κυρτά επτάεδρα που έχουν τουλάχιστον 10 κορυφές, εξαιρουμένων των καθρεφτισμών τους, τα οποία μπορούν να διαιρεθούν σε υποομάδες των 2, 8, 11, 8 και 5, με 6 έως 10 κορυφές αντίστοιχα. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

Ένα παράδειγμα του κάθε τύπου απεικονίζεται παρακάτω, μαζί με τον αριθμό των ακμών σε κάθε μία από τις έδρες του. Οι εικόνες ταξινομήθηκαν με φθίνουσα σειρά πρώτα των υπαρχόντων έξι πλευρικών εδρών, εν συνεχεία των πέντε και ούτω καθεξής:

### Οσόεδρο
120px|μικρογραφία|δεξιά|Οσόεδρο {2,7}
Υπάρχει ένα ακόμα τοπολογικά πολυεδρικό σχήμα με δέκα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται επταγωνικό οσόεδρο και έχει συμβολισμό Schläfli {2,7}. Το επταγωνικό οσόεδρο διαθέτει 2 κορυφές (αντίποδα σημεία), 7 ακμές και 7 έδρες (δίγωνα).

## Παραπομπές


### Πηγές
* 

Κατηγορία:Πολύεδρα
Ψάθη Κιμώλου

Η **Ψάθη** είναι μικρός οικισμός στο νοτιοανατολικό τμήμα της Κιμώλου και το κύριο λιμάνι του νησιού. Απέχει περίπου 1 χιλιόμετρο από το Χωριό, την πρωτεύουσα και κύριο οικισμό της Κιμώλου. Η Ψάθη διαθέτει ξενοδοχεία, ενοικιαζόμενα δωμάτια, καφετέριες, ταβέρνες καθώς και μια μικρή παραλία κοντά στο λιμάνι.

## Διοίκηση και πληθυσμός
Διοικητικά, η Ψάθη ανήκει στον Δήμο Κιμώλου και ως ξεχωριστός οικισμός αναφέρεται για πρώτη φορά το 1971, ενώ πριν το Πρόγραμμα Καλλικράτης, υπαγόταν στην Κοινότητα Κιμώλου. Σύμφωνα με την απογραφή του 2011, στην περιοχή ζουν σήμερα 19 κάτοικοι. Η πορεία του πληθυσμού τις τελευταίες δεκαετίες:

## Εξωτερικοί σύνδεσμοι
*Δήμος Κιμώλου
*Ψάθη, Κίμωλος / Psathi, Kimolos Greece στο https://www.youtube.com/

## Παραπομπές


Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Αλυκή Κιμώλου

*Για οικισμούς με το ίδιο όνομα δείτε το λήμμα: [[Αλυκή (αποσαφήνιση)]]*

Η **Αλυκή** είναι μικρός οικισμός στο νότιο τμήμα της Κιμώλου. Απέχει περίπου 3 χιλιόμετρα νοτιοδυτικά από το Χωριό, την πρωτεύουσα και κύριο οικισμό του νησιού. Η Αλυκή διαθέτει βοτσαλωτή παραλία με αρμύρες, ταβέρνα και καταλύματα. Σε αυτή καταλήγει η πεζοπορική διαδρομή Χωριό - Σκιάδι - Αλυκή.

Σε κοντινή απόσταση στα δυτικά, βρίσκονται η παραλία Μπονάτσα και ο οικισμός Καλαμίτσι. Στα βόρεια, βρίσκεται η εκκλησία του Αγίου Παντελεήμονα.

## Διοίκηση και πληθυσμός
Διοικητικά, η Αλυκή ανήκει στον Δήμο Κιμώλου, ενώ πριν το Πρόγραμμα Καλλικράτης, υπαγόταν στην Κοινότητα Κιμώλου. Σύμφωνα με την απογραφή του 2011, στην περιοχή ζουν σήμερα 17 κάτοικοι. Ως οικισμός αναγνωρίστηκε για πρώτη φορά το 1981 και προσαρτήθηκε στην τότε κοινότητα Κιμώλου. Η πορεία του πληθυσμού τις τελευταίες δεκαετίες:

## Εξωτερικοί σύνδεσμοι
*Δήμος Κιμώλου
*Χάρτης της Κιμώλου από τον ιστότοπο του Δήμου Κιμώλου
*Κίμωλος – Αλυκή από τον ιστότοπο http://hellas-beach.gr/

## Παραπομπές


Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Γούπα-Καρά Κιμώλου

Η περιοχή της **Γούπας** και του **Καρρά** είναι ένα γραφικός παραθαλάσσιος οικισμός στο νοτιοανατολικό τμήμα της Κιμώλου. Αποτελείται από το αλιευτικό καταφύγιο της **Γούπας** και την βραχώδη ακτή του **Καρρά**. Απέχει 1 χλμ από το Χωριό (πρωτεύουσα του νησιού) και 1,5 χλμ από το λιμάνι της Ψάθης.

Από τα πιο γνωστά αξιοθέατα της Κιμώλου είναι τα «σύρματα» ή «μαγαζιά» στο μικρό λιμάνι της Γούπας. Πρόκειται για σπηλιές πελεκημένες στους μαλακούς βράχους και σφραγισμένες με χρωματιστές ξύλινες πόρτες, όπου οι ντόπιοι φυλάσσουν τις βάρκες τους τον χειμώνα. 

Στο άκρο του όρμου της Γούπας (στα όρια με το Ρέμα) βρίσκεται ο «Ελέφαντας»https://travelvibe.eu/wp-content/uploads/2019/06/kimolosisland_39409925_450456875459787_4823327219201867776_n.jpg, ένας μεγάλος βράχος που έχει το σχήμα του μεγάλου αυτού ζώου.

## Διοίκηση και πληθυσμός
Διοικητικά, η Γούπα και ο Καρράς ανήκουν στον Δήμο Κιμώλου, ενώ πριν το Πρόγραμμα Καλλικράτης, υπαγόταν στην Κοινότητα Κιμώλου. Σύμφωνα με την απογραφή του 2011, διαμένουν 14 κάτοικοι. Η πορεία του πληθυσμού τις τελευταίες δεκαετίες:

## Παραπομπές


## Εξωτερικοί σύνδεσμοι
*Δήμος Κιμώλου

Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Πολιτική της Εσθονίας

Η **πολιτική της Εσθονίας** ασκείται σε ένα πλαίσιο της κοινοβουλευτικής αντιπροσωπευτικής δημοκρατίας, στην οποία ο πρωθυπουργός της Εσθονίας είναι ο επικεφαλής της κυβέρνησης, και ενός πολυκομματικού συστήματος. Η νομοθετική εξουσία ασκείται από το εσθονικό κοινοβούλιο, η εκτελεστική από την κυβέρνηση, ενώ η δικαστική εξουσία είναι ανεξάρτητη από τις υπόλοιπες. Η Εσθονία είναι μέλος των Ηνωμένων Εθνών, της Ευρωπαϊκής Ένωσης, του ΝΑΤΟ και άλλων οργανισμών.

## Ανώτατος άρχοντας
Ο Πρόεδρος της Εσθονίας εκλέγεται από το Κοινοβούλιο (*Riigikogu*) για μια πενταετή θητεία. Εάν ένας υποψήφιος δεν εξασφαλίσει τα δύο τρίτα των ψήφων στους τρεις κύκλους των ψηφοφοριών στη βουλή, κατόπιν μια ειδική εκλογική συνέλευση (αποτελούμενη από τα μέλη του κοινοβουλίου και τους αντιπρόσωπους της τοπικής αυτοδιοίκησης) εκλέγει τον Πρόεδρο, μεταξύ των δύο υποψηφίων που συγκεντρώνουν το μεγαλύτερο ποσοστό ψήφων.

## Εκτελεστική εξουσία
Ο Πρωθυπουργός της Εσθονίας είναι ο επικεφαλής της κυβέρνησης, διορισμένος από τον Πρόεδρο της Δημοκρατίας, με την συγκατάθεση του Κοινοβουλίου. Συνήθως ως πρωθυπουργός επιλέγεται ο ηγέτης του μεγαλύτερου κόμματος ή κομματικού συνασπισμού του Κοινοβουλίου. Οι περισσότερες δραστηριότητες της κυβέρνησης κατευθύνονται από τον πρωθυπουργό, καθώς είναι, σύμφωνα με το σύνταγμα της χώρας, ο επιβλέπων το έργο της κυβέρνησης. Η σημασία του ρόλου του πρωθυπουργού στην κυβέρνηση και οι σχέσεις του με τους υπουργούς, εξαρτώνται συχνά από τη θέση του κόμματός του και την επιρροή που ασκεί μέσα στο κόμμα του. Εάν ο πρωθυπουργός έχει μια ισχυρή θέση μέσα στο κόμμα του και αν η κυβέρνηση αποτελείται από αντιπροσώπους μόνο εκείνου του κόμματος, τότε μπορεί να απολαύσει ιδιαίτερη θέση εντός της κυβέρνησης. Σε όλες τα κρίσιμα εθνικά ερωτήματα, εντούτοις, η τελική απόφαση λαμβάνεται από το κοινοβούλιο ως τη νομοθετική δύναμη της Εσθονίας.

## Νομοθετική εξουσία
Το Κοινοβούλιο της Εσθονίας (*Riigikogu*) εκλέγει 101 μέλη, για μια τετραετή θητεία, μέσω ενός αναλογικού αντιπροσωπευτικού συστήματος. Μόνο οι Εσθονοί πολίτες μπορούν να συμμετέχουν στις βουλευτικές εκλογές. Η ψήφος μέσω διαδικτύου, που χρησιμοποιήθηκε για πρώτη φορά στις τοπικές εκλογές του 2005, λαμβάνονται υπόψη στην εκλογή των μελών του κοινοβουλίου, καθώς και του ευρωπαϊκού κοινοβουλίου.

## Δικαστική εξουσία
Το ανώτατο δικαστήριο στην Εσθονία είναι το Εθνικό Δικαστήριο (*Riigikohus*), στο οποίο υπάρχουν 19 δικαστές, εκ των οποίων ο πρόεδρος διορίζεται από το Κοινοβούλιο, μετά από πρόταση του Προέδρου Δημοκρατίας.

## Παραπομπές



## Εξωτερικοί σύνδεσμοι

* Erik Herron's Guide to Politics of East Central Europe and Eurasia 
* Estonica : Estonia in brief : Political system:

Κατηγορία:Πολιτική της Εσθονίας
Ινστιτούτο Επεξεργασίας του Λόγου

Το **Ινστιτούτο Επεξεργασίας του Λόγου** (ΙΕΛ) είναι ελληνικό μη κερδοσκοπικό ινστιτούτο, που αποτελεί μέρος του Ερευνητικού Κέντρου Καινοτομίας στις Τεχνολογίες της Πληροφορίας, των Επικοινωνιών και της Γνώσης «Αθηνά». Το ινστιτούτο ιδρύθηκε το 1991 με έδρα την Αθήνα ως ανεξάρτητο Ινστιτούτο και λειτουργεί υπό την αιγίδα της Γενικής Γραμματείας Έρευνας και Καινοτομίας του Υπουργείου Ανάπτυξης και Επενδύσεων. Παράρτημα του ινστιτούτου λειτουργεί στα Κιμμέρια της Ξάνθης.

## Αποστολή και στόχοι
Βασικός στόχος του ΙΕΛ είναι να συμβάλει στην ανάπτυξη του τομέα της γλωσσικής τεχνολογίας στην Ελλάδα μέσα από τη συνεργασία επιστημόνων υψηλής εξειδίκευσης που ασχολούνται με μια ευρεία γκάμα γνωστικών αντικειμένων όπως είναι η υπολογιστική γλωσσολογία, η πληροφορική, η μηχανική μάθηση, η επεξεργασία σημάτων, η ψυχογλωσσολογία, η γνωσιακή επιστήμη και η στατιστική.

## Έρευνα
Στο παραπάνω πλαίσιο, το ΙΕΛ δραστηριοποιείται στην έρευνα πάνω στους παρακάτω κύριους ερευνητικούς άξονες:

* Επεξεργασία φυσικής γλώσσας
* Τεχνολογία φωνής και μουσικής
* Τεχνολογικά υποβοηθούμενη γλωσσική εκμάθηση
* Επεξεργασία πολύγλωσσου περιεχομένου
* Επεξεργασία ενσώματης γλώσσας
* Τεχνολογίες νοηματικής γλώσσας
* Επεξεργασία πολυμέσων
* Γλωσσική ανάπτυξη και αξιολόγηση
* Ψηφιακές πολιτιστικές συλλογές

Το ΙΕΛ είναι οργανισμός πιστοποιημένος κατά ISO 9001:2000 στη διαχείριση έργων, στην ανάπτυξη λογισμικού και στην ανάπτυξη εκπαιδευτικών εφαρμογών.

## Δείτε επίσης
* Κατάλογος ερευνητικών κέντρων στην Ελλάδα

## Παραπομπές


## Εξωτερικοί σύνδεσμοι
* Επίσημος ιστότοπος
* Προφίλ στο Twitter
* Προφίλ στο LinkedIn

Κατηγορία:Ερευνητικά κέντρα στην Ελλάδα
Κατηγορία:Ερευνητικά κέντρα στην Αθήνα
Αρμάν ντε Γκραμόν (1637-1673)

Ο **Αρμάν ντε Γκραμόν, Κόμης του Γκις**, γεννηθείς το 1637 και αποβιώσας στις 29 Νοεμβρίου 1673, ήταν Γάλλος στρατιωτικός και αυλικός.

Υιός του Αντουάν Γ΄ ντε Γκραμόν και της Φρανσουάζ-Μαργκερίτ ντυ Πλεσσί ντε Σιβρέ (ανιψιά του Ρισελιέ), ήταν ένας εκ των ευνοούμενων και μινιόν του Φίλιππου της Ορλεάνης (Μεσιέ), αδερφού του Λουδοβίκου ΙΔ΄, ενώ είχε, επίσης, στενή σχέση με την σύζυγο του τελευταίου, Ερριέττα της Αγγλίας, με την οποία πιστεύεται πως διατηρούσε ερωτικό δεσμό. Αφότου κατηγορήθηκε για συνωμοσία μαζί με την Ερριέτα εναντίον της Λουίζ ντε Λα Βαλιέρ, υποχρεώθηκε σε εξορία.

Αποτελεί ένα από τα εικονιζόμενα πρόσωπα στην *Histoire amoureuse des Gaules* του Μπυσί-Ραμπυτέν. Εμφανίζεται, επίσης, στα δύο τελευταία βιβλία της τριλογίας των «Τριών Σωματοφυλάκων» *Trois Mousquetaires* του Αλεξάνδρου Δουμά: *Μετά είκοσι έτη* (1845) και *Ο Υποκόμης της Βραζελόνης* (1848), στα οποία εμφανίζεται ως φίλος του Υποκόμη.

Στην συνέχεια, πολέμησε εναντίον των Τούρκων, καθώς και των Άγγλων, προτού επιστρέψει στη Γαλλία το 1669. Το 1672, συμμετείχε στον Πόλεμο της Ολλανδίας, στο πλευρό του Λουδοβίκου ΙΔ΄ και του Μέγα Κοντέ.

## Παραπομπές


## Πηγές
* *Guy-Armand de Gramont, comte de Guiche : Un franc gaulois à la cour du roi-soleil*, D. Labau, 2006 ISBN 2-84618-250-7

Αρμαν
Κατηγορία:Κόμητες της Γαλλίας
Κατηγορία:ΛΟΑΤ ιστορία στη Γαλλία
Κατηγορία:ΛΟΑΤ Χριστιανοί
Καλαμίτσι Κιμώλου

Το **Καλαμίτσι** είναι πολύ μικρός οικισμός αλλά και παραλία στο νοτιοδυτικό τμήμα της Κιμώλου. Απέχει περίπου 6 χιλιόμετρα από το Χωριό, την πρωτεύουσα και κύριο οικισμό του νησιού, ενώ σε κοντινή απόσταση στα ανατολικά βρίσκονται η παραλία Μπονάτσα και ο οικισμός Αλυκή. Το Καλαμίτσι διαθέτει παραλία με αρμύρες καθώς και μία ταβέρνα. προς την πλευρά της παραλίας Καλαμίτσι υπάρχει μικρός λιμενίσκος που εξυπηρετεί τη σύνδεση καϊκιών με τη Μήλο*.*

## Διοίκηση και πληθυσμός
Διοικητικά, το Καλαμίτσι ανήκει στον Δήμο Κιμώλου, ενώ πριν το Πρόγραμμα Καλλικράτης, υπαγόταν στην Κοινότητα Κιμώλου. Σύμφωνα με την απογραφή του 2011, στην περιοχή ζουν σήμερα 6 κάτοικοι. Η πορεία του πληθυσμού τις τελευταίες δεκαετίες:

## Εξωτερικοί σύνδεσμοι
*Δήμος Κιμώλου
*Οι παραλίες Καλαμίτσι & Μπονάτσα (Κίμωλος) στο https://www.youtube.com/

## Παραπομπές


Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Έντουαρντ Έλλις

Με το όνομα **Έντουαρντ Έλλις** (αγγλικά: Edward Ellice) μπορεί να αναφέρονται:

* Έντουαρντ Έλλις,  (1783–1863), Βρετανός έμπορος και πολιτικός και κινητήρια δύναμη πίσω από το νομοσχέδιο για τη μεταρρύθμιση του 1832,
* Έντουαρντ Έλλις,  (1810–1880), Βρετανός (Σκωτσέζος), φιλελεύθερος πολιτικός (Whig) και γιος του παραπάνω, 
* Έντουαρντ Έλλις, (1858–1934), ο ξάδελφος του δεύτερου και ανιψιός του πρώτου, φιλελεύθερος βουλευτής (St Andrews Burghs).
Έμιλι ΒανΚαμπ

Η **Έμιλι Άιριν ΒανΚαμπ** (*Emily Irene VanCamp*, 12 Μαΐου 1986) είναι Καναδή ηθοποιός του κινηματογράφου και της τηλεόρασης. Περισσότερο γνωστή είναι για τις τηλεοπτικές της εμφανίσεις στις σειρές Everwood (2002–06), *[[Brothers & Sisters]]* (2007-10) και *[[Revenge (τηλεοπτική σειρά)|Revenge]]* (2011-15). Ενώ, αναφορικά, με τις κινηματογραφικές της συμμετοχές, οι δύο πιο αξιοσημείωτες είναι στο *[[Captain America 2: Ο Στρατιώτης του Χειμώνα|Captain America: The Winter Soldier]]* (2014) και *[[Captain America: Εμφύλιος Πόλεμος|Captain America: Civil War]]* (2016), στον ρόλο της Sharon Carter.

## Παραπομπές


## Εξωτερικοί σύνδεσμοι

* 
* 

Κατηγορία:Καναδοί φεμινιστές
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Ευξεινούπολη Θεσσαλονίκης

Η **Ευξεινούπολη** είναι συνοικισμός της Ευκαρπίας του Δήμου Παύλου Μελά και ανεπίσημα του Ευόσμου. Αποτελεί άμεση συνέχεια της Νικόπολης. Ο πληθυσμός της Ευξεινούπολης είναι περίπου 2.500 άτομα, όλοι ομογενείς παλιννοστούντες από τις χώρες της Ε.Σ.Σ.Δ., οι οποίοι έφυγαν σχεδόν μαζικά από εκεί γύρω στο 1990. 

## Τοποθεσία
Συνορεύει βόρεια με το Ωραιόκαστρο, δυτικά με τον Εύοσμο και νότια με την Νικόπολη Σταυρούπολης και τους Ανθόκηπους Πολίχνης. 

## Ιστορία
Η περιοχή αποτελούσε τμήμα της αγροτικής περιοχής Μαυρωχώματα. Γύρω στο 1965 η περιοχή χαρακτηρίστηκε ως βιομηχανική ζώνη χαμηλής όχλησης και ξεκίνησαν να δραστηριοποιούνται βιομηχανίες, μεταξύ των οποίων η βιομηχανία αλλαντικών ΠΑΣΣΙΑΣ και βιομηχανία φυτοφαρμάκων ΔΙΑΝΑ, βιοτεχνίες και καπνομάγαζα. Σήμερα η βιομηχανική δραστηριότητα είναι ελάχιστη. 

Στις αρχές της δεκαετίας του '90 ξεκίνησαν να δομούνται οι πρώτες αυθαίρετες κατοικίες.

Στην περιοχή επίσης, εδρεύουν δύο εκκλησιαστικοί ναοί. Ο ιερός ναός Αγίου Σεραφείμ του Σαρώφ και ο ιερός ναός Παναγιάς Γιατρίσσας ΓΟΧ.

## Σήμερα
Η Ευξεινούπολη είναι μια από τις πιο υποβαθμισμένες περιοχές στη Θεσσαλονίκη. Στην περιοχή δεν υπάρχει δίκτυο όμβριων υδάτων και ύδρευσης της ΕΥΑΘ. Η Ευξεινούπολη υδροδοτείται από ιδιωτική εταιρεία που αντλεί νερό από γεώτρηση νότια της Νικόπολης.

## Συγκοινωνίες
Ο ΟΑΣΘ και τα Κ.Τ.Ε.Λ. Θεσσαλονικής εξυπηρετούν την περιοχή με τις γραμμές:

* 34 και 34Α (μετάβαση)
* 43 (μετάβαση και επιστροφή)
* 27 (μετάβαση)
*55Ρ (μετάβαση και επιστροφή)

Οι μαθητές (νηπιαγωγείο και δημοτικό) μεταφέρονται, με μισθωμένα λεωφορεία της Περιφέρειας Θεσσαλονίκης στην Ευκαρπία και τη Σταυρούπολη.  

## Παραπομπές


Κατηγορία:Συνοικίες και περιοχές Θεσσαλονίκης
Σον Άστιν

Ο **Σον Πάτρικ Άστιν** (αγγλικά: *Sean Patrick Astin*, 25 Φεβρουαρίου 1971) είναι Αμερικανός ηθοποιός, σκηνοθέτης, ηθοποιός φωνής και παραγωγός. Περισσότερο γνωστός είναι για τον ρόλο του στην τριλογία *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* (2001-03), όπου υποδύεται τον Samwise Gamgee. Άλλοι γνωστοί του ρόλοι ήταν στις ταινίες *[[Γκούνις: Το Κυνήγι της Μεγάλης Περιπέτειας]]* (1985) και Rudy (1994). Ωστόσο, έχει συμμετάσχει και σε τηλεοπτικές σειρές όπως στο *[[24 (τηλεοπτική σειρά)|24]]* (2001-14), και στο ''Χελωνονιντζάκια'' (2012-17), ερμηνεύοντας τον Ραφαέλ, αλλά και τον Oso, στη σειρά *[[Special Agent Oso]]*. Ο Άστιν, επίσης, βοήθησε και τον φίλο του Νταν Άντλερ, ως μάνατζερ καμπάνιας, για τις Εκλογές της Καλιφόρνια, το 2011.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αμεδαίος Α΄ της Σαβοΐας

Ο **Αμεδαίος Α΄** ο *Ένουρος* (*Amedeo I di Savoia*, 1016–1051) ήταν κόμης της Σαβοΐας (1030–1051). Ήταν υιός του Ουμβέρτου Α' και της Ανκίλλας του Λένζμπουργκ.

## Βιογραφία
Τον αναφέρει ένα έγγραφο του 1022 όπου αυτός και ο αδελφός του Μπουσάρ ήταν μάρτυρες, όταν ο Λάμπερτ επίσκοπος του Λάνγκρες έκανε μια δωρεά στον πατέρα τους. Σε ένα αλλο έγγραφο, του 1022-30 ο πατέρας του, ο ίδιος ο Αμεδαίος και τα αδέλφια του Μπουσάρ και Όθων ήταν μάρτυρες όταν ο Αίμων του Πιερεφόρτ έκανε μια δωρεά στο αββαείο του Κλουνύ. Οι ίδιοι έκαναν μια δωρεά στο αββαείο του Κλουνύ και στο ναό του Αγ. Μαυρικίου στο Ματασίνε. Επίσης ο Αμεδαίος και ο πατέρας του.

Η πρώτη αναφορά του ως κόμης της Σαβοΐας είναι σε έγγραφο του 1080, όπου στη Γκρενόμπλ ο ίδιος και η σύζυγός του Αδελαΐς παραχωρούν το ναό του Ματασίνε στο Κλουνύ. Το 1040 ανανεώνει ένα δίπλωμα του Ουμβέρτου προς την επισκοπή της Αόστης, και αναφέρεται ως κόμης και μεγαλύτερος υιός του Ουμβέρτου. Το 1042 ανανεώνει ένα δίπλωμα, επίσης του πατέρα του, μαζί με τους υιούς του Όθονα και Αίμονα για το ναό του Σαιν-Καφρ. Το ίδιο έτος, οι ίδιοι δωρίζουν το ναό του Εκέλες στον Σαιν-Λωρένς της Γκρενόμπλ. Το 1046 επισκέπτεται στη Βερόνα τον Ερρίκο Γ' Σαλίων βασιλιά της Γερμανίας, αλλά αρνήθηκε να εισέλθει στο δωμάτιο που ήταν ο Ερρίκος Γ' χωρίς την μακρά του ακολουθία από ιππότες, την *ουρά* του, γι' αυτό τον αποκαλούν Αμεδαίος Α' ο *Ένουρος*. Το τελευταίο έγγραφο, είναι του 1051 και τον αναφέρει ως κόμη του Μπελεϋ.

Απεβίωσε λίγο αργότερα και ετάφη στο Σαιν-Ζαν-ντε-Μωριέν. Το διαδέχθηκε ο αδελφός του Όθων.

## Οικογένεια
Νυμφεύτηκε την Αδελαΐδα και είχε τέκνα:
* Ουμβέρτος, απεβίωσε πριν από τον πατέρα του
* Όθων, επίσκοπος του Μπελεϋ.
* (?) κόρη, παντρεύτηκε τον κόμη της Γενεύης.

## Πρόγονοι



## Πηγές
* F. Cognasso, "Amedeo I, conte di Savoia", Dizionario biografico degli Italiani, Vol. 2 (Rome: Istituto dell'Enciclopedia Italiana, 1960).

Κατηγορία:Οίκος της Σαβοΐας
Ψηφιακή Βιβλιοθήκη Νεοελληνικών Σπουδών «Ανέμη»

Η **Ανέμη** είναι μια ψηφιακή βιβλιοθήκη, που έχει ως στόχο να παρέχει εύκολη και γρήγορη πρόσβαση σε μια πλούσια συλλογή ψηφιοποιημένου υλικού σχετικά με τις Νεοελληνικό πολιτισμό. Εκτός από την εύρεση βιβλιογραφικών πληροφοριών, η βιβλιοθήκη παρέχει την δυνατότητα περιήγησης σε ψηφιοποιημένα αρχεία και βιβλία σε ηλεκτρονική μορφή. Η συλλογή περιέχει παλιά και σπάνια αρχεία, αλλά και σύγχρονες εκδόσεις των οποίων οι δημιουργοί επέτρεψαν την ψηφιοποίησή τους και την ελεύθερη διάθεσή τους στο διαδίκτυο μέσω της βιβλιοθήκης.

## Συλλογές
### Νεοελληνιστής

Ψηφιακή βιβλιοθήκη βιβλιογραφιών, λεξικών και εγχειριδίων νεοελληνικών σπουδών.

Αυτή η συλλογή παρέχει δωρεάν πρόσβαση σε βιβλιογραφίες, λεξικά, εγκυκλοπαίδειες, σχολικά βιβλία, και άλλα εργαλεία που σχετίζονται με τις νεοελληνικές σπουδές. Προσφέρει επίσης στους χρήστες τη δυνατότητα να βρουν  εναλλακτικές πληροφορίες όταν η σάρωση απαγορεύεται από την ελληνική νομοθεσία. Το υλικό που περιλαμβάνεται στον Νεοελληνιστή είναι οργανωμένο σύμφωνα με το έργο του Πολίτη Αλέξη, "Το εγχειρίδιο του Νεοελληνιστή" (Πανεπιστημιακές Εκδόσεις Κρήτης, 2η έκδοση, 2005) το οποίο εμπλουτίστηκε με διορθώσεις και νέες προσθήκες.

### Ελληνική Ψηφιακή Βιβλιογραφία 15ος - 20ος αιώνας
Με τη χρήση της ψηφιακής τεχνολογίας, η Ελληνική Ψηφιακή Βιβλιοθήκη αναγεννά το εθνικό βιβλιογραφικό τοπίο της περιόδου 1476-1900.  Στόχος της βιβλιοθήκης είναι ηλεκτρονική καταγραφή των αρχείων της και, στο μέτρο του δυνατού, να συνδέονται με το αντίστοιχο ψηφιακό έγγραφο. Όραμά της βιβλιοθήκης είναι να γίνει ο συνδετικός κρίκος, ο οποίος θα χρησιμοποιηθεί για τη χαρτογράφηση της καταγραφής και προβολής όλων των προσπαθειών ψηφιοποίησης, που αφορούν την περίοδο 1476-1900, αποφεύγοντας έτσι τις περιττές προσπάθειες ψηφιοποίησης. Από τον Δεκέμβριο του 2006, 8.000 βιβλιογραφικές εγγραφές είναι διαθέσιμες στη βάση δεδομένων Ανέμη μαζί με μεγάλο αριθμό αντίστοιχων ψηφιοποιημένων σελίδων.

### Ανάχαρσης
Σπάνιες συλλογές από τη Βιβλιοθήκη του Πανεπιστημίου Κρήτης, με ταξιδιωτική λογοτεχνία, καταλογογραφήθηκαν. Οι βιβλιογραφικές εγγραφές συνδέονται με τα αντίστοιχα ψηφιακά αρχεία που φιλοξενούνται είτε στην τοπική βιβλιοθήκη είτε αλλού σε άλλους βιβλιογραφικούς παράγοντες.

### Μάρκος Μουσούρος
Πρόκειται για μια ψηφιακή συλλογή με βιβλία και αρχειακό υλικό που αφορά την Κρήτη. Τα σημαντικότερα τεκμήρια της  συλλογής που είναι διαθέσιμα  προέρχονται από τη Βιβλιοθήκη του Πανεπιστημίου Κρήτης. Ανάμεσά τους, το αρχέτυπο : Μέγα Ετυμολογικόν, που τυπώθηκε από τους Κρητικούς Ζαχαρία Καλλιέργη και Νικόλαο Βλαστό, στη Βενετία το 1499.

## Ίδρυση
Η Ανέμη δημιουργήθηκε το 2006 από την Βιβλιοθήκη του Πανεπιστημίου Κρήτης  στα πλαίσια του επιχειρησιακού προγράμματος *Κοινωνία της Πληροφορίας*, ενός προγράμματος για την ανάπτυξη και προώθηση της κοινωνία της πληροφορίας στην Ελλάδα.

## Παραπομπές


## Εξωτερικοί σύνδεσμοι
* Επίσημη ιστοσελίδα
*  National Documentation Center

Κατηγορία:Νεοελληνικές σπουδές
Κατηγορία:Ψηφιακές βιβλιοθήκες
Ντάνιελ Ρικιάρντο

Ο **Ντάνιελ Ρικιάρντο** (, 1 Ιουλίου 1989) είναι Ιταλό-αυστραλός οδηγός αγώνων. 

## Βιογραφία
Γεννήθηκε στο Περθ της Δυτικής Αυστραλίας. Ξεκίνησε την καριέρα του στο Γρκαν Πρι της Μεγάλης Βρετανίας το 2011 όταν και αντικατέστησε στο μονοθέσιο της Hispania Racing team (HRT) τον Ινδό οδηγό της ομάδας Ναρέιν Καρθικέγιαν ο οποίος κρίθηκε πως δεν μπορούσε να την βοηθήσει με την άσχημη απόδοση την οποία είχε στα γενόμενα μέχρι τότε Γκραν Πρι κι έτρεξε και πάλι στο Γκραν Πρι της πατρίδας του. Το 2012 εντάχθηκε στην Τόρο Ρόσο όπου παρέμεινε και το 2013 και το 2014 πήρε προαγωγή για τη Red Bull Racing. Το 2019 βρίσκεται στην Renault αντικαθιστώντας τον Κάρλος Σάινθ. Είναι ο 3ος Αυστραλός οδηγός ύστερα απ' τους Άλαν Τζόουνς και  Μαρκ Γουέμπερ. Μετά την αποχώρηση του Σεμπάστιαν Φέτελ από την Ferrari και την αντικατάστασή του από τον Κάρλος Σάινθ Jr προσχώρησε στην Μακλάρεν.

Υπήρξε οδηγός της Φόρμουλα 1 και πιλότος της ομάδας McLaren. Η καλύτερη του χρονιά καταγράφηκε το 2016 όπου και τερμάτισε 3ος πίσω από τους οδηγούς της Mercedes, Λιούις Χάμιλτον και Νίκο Ρόσμπεργκ. Τέλος έχει στο ενεργητικό του 8 νίκες με τελευταία του να αποτελεί η Monza 2021 στην οποία η ΜακΛαρεν κατόρθωσε το 1-2  κυρίως λόγω του ατυχήματος μεταξύ Μαξ Βερστάπεν και Λιούις Χάμιλτον. Οι υπόλοιπες 7 νίκες του ήταν με την Red Bull Racing με τελευταία στο Μονακό του 2018 που χαρακτηριστηκε ως νίκη εκδίκησης για  2016 και το μπάχαλο στα πιτ της ομάδας του που του κόστισε την νίκη. 

## Παραπομπές


## Εξωτερικοί σύνδεσμοι
* 

Κατηγορία:Αυστραλοί οδηγοί της Φόρμουλα 1
Πέτρος Α΄ της Σαβοΐας

Ο **Πέτρος Α΄** (ιταλ.:*Oddone di Savoia*, 1048 - 9 Ιουλίου 1078) ήταν κόμης της Σαβοΐας (π.1060-1078).

## Βιογραφία
Ήταν υιός του Όθωνα κόμη της Σαβοΐας και της Αδελαΐδας των Αρντουινιδών, κόρης και κληρονόμου του Ούλριχ-Μάνφρεντ Β' κόμη της Σούζα & μαρκησίου του Τορίνο.

Όταν απεβίωσε ο πατέρας του το 1057, ο Πέτρος Α' ήταν 9 ετών και έτσι επιτροπευόταν από τη μητέρα του. Αργότερα προήδρευε στις ακροάσεις της Αυλής μαζί με αυτήν. Μαζί της και με τα αδέλφια του Αμεδαίο και Όθωνα, εξέδωσαν δωρητήριους καταστατικούς χάρτες. Λίγο πριν το 1078 προσπάθησε, μαζί με τον Κουνιμπέρτ επίσκοπο του Τορίνο, να εκτοπίσει τον Βενέδικτο Β' ηγούμενο του αββαείου του Σαν Μικέλε ντελα Κιούζα.

## Οικογένεια
Νυμφεύτηκε π. το 1065 την Αγνή των Πουατιέ, μάλλον κόρη του Γουλιέλμου Ζ δούκα της Ακουιτανίας. Είχε τέκνα:
* Αγνή, απεβ. μετά το 1110, μαρκησία του Τορίνο, που παντρεύτηκε τον Φρειδερίκο μαργκράβο του Μονμπελιάρ
* Αλίκη απεβ. π.1111, που μάλλον παντρεύτηκε τον Βονιφάτιο ντελ Βάστο μαργκράβο του Σαβόνα και της Δ. Λιγουρίας.

## Πρόγονοι



## Πηγές
*C.W. Previté-Orton, The Early History of the House of Savoy (1000-1233) (Cambridge, 1912), accessible online at: archive.org
*S. Hellmann, Die Grafen von Savoyen und das Reich: bis zum Ende der staufischen Periode (Innsbruck, 1900), accessible online (but without page numbers) at: Genealogie Mittelalter
*A.M. Patrone, ‘Agnes di Poitiers,’ in “Dizionario Biografico degli Italiani” – Volume 1 (1960)

## Υποσημειώσεις


Κατηγορία:Οίκος της Σαβοΐας
Μόδι Φθιώτιδας

Το **Μόδι** ή **Μόδιο** είναι οικισμός στη Στερεά Ελλάδα και την Περιφερειακή Ενότητα Φθιώτιδας.

## Γενικά στοιχεία
Το Μόδι βρίσκεται ανάμεσα στον Βοιωτικό Κηφισό και στο βουνό Παλιοαηλιάς (νοτιανατολικοί πρόποδες του όρους Καλλίδρομου) σε υψόμετρο 370 μέτρα. Είναι κτισμένο σύμφωνα με την αρχιτεκτονική των ορεινών παλαιών κοινοτήτων της Φθιώτιδας. Όπως παρατηρεί ο Παυσανίας στα "ΦΩΚΙΚΑ" του, η περιοχή δεν έπαψε από αρχαιοτάτων χρόνων να κατοικείται.

### Πληθυσμός Μοδίου

## Ιστορικά στοιχεία
Η περιοχή καταστράφηκε και κάηκε πολλές φορές από διάφορους εισβολείς και κατακτητές όπως από τους Θεσσαλούς το 500 π.Χ., από τον Φίλιππο τον Β΄ το 346 π.Χ. μετά τον Ιερό Πόλεμο. Επίσης καταστράφηκε από τους Γαλάτες το 278 π.Χ., κατά την ρωμαϊκή εποχή υπήχθη στους Ρωμαίους. Το 1521 γνωρίζουμε πως ήταν το δεύτερο μεγαλύτερο χωριό μετά την Αταλάντη με 370 σπίτια και πλήρωνε το μεγαλύτερο φόρο στο σουλτάνο.

## Σημεία αναφοράς
Το Μόδι διαθέτει αρχαιολογικά ευρήματα, όπως το Αρχαίο Λατομείο (μνημείο της αρχαίας δόμησης και τεχνολογίας των εξορύξεων) καθώς και ο Λόφος Μοδίου στη θέση Πύργος, όπου σώζονται λείψανα ελληνιστικής οχυρώσεως αρχαίας πόλης. Αξιόλογα σημεία είναι οι αρχαίες βρύσες, το "Αυλάκι" και ο Άγιος Αθανάσιος ενώ στο βόρειο άκρο του χωριού υπάρχουν λείψανα Ενετικού φρουρίου. Στα ανατολικά του χωριού βρίσκεται η μεταβυζαντινή εκκλησία της Μεταμόρφωσης του Σωτήρος (Αγία Σωτήρα), η οποία κτίστηκε το 1571 και έχει χαρακτηρισθεί ιστορικό διατηρητέο μνημείο.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Αμφίκλειας - Ελάτειας
Βίλλια Σαντίνο

Η **Βίλλια Σαντίνο** (ισπανικά: *Villa Sandino*) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Βίλλιανο Σαντίνο.

## Η πόλη

## Παραπομπές


## Πηγές
* Αγγλική Βικιπαίδεια

Κατηγορία:Δήμοι της Νικαράγουας
Κατηγορία:Τσοντάλες
Λα Λιμπερτάδ (αποσαφήνιση)

**La Libertad** είναι η ισπανική λέξη για την ελευθερία.
Ο όρος *Λα Λιμπερτάδ* αναφέρεται στους εξής τόπους:
## Κολομβία
* Διαμέρισμα Λα Λιμπερτάδ
## Ισημερινός
* Λα Λιμπερτάδ, πόλη του διαμερίσματος Γουάγιας
* Λα Λιμπερτάδ, καντόνι του διαμερίσματος Σάντα Ελένα
## Ελ Σαλβαδόρ
*Λα Λιμπερτάδ, διαμέρισμα 
* Λα Λιμπερτάδ, οικισμός του ομώνυμου διαμερισματος
## Ονδούρα
* Λα Λιμπερτάδ, οικισμός του διαμερίσματος Φρανσίσκο Μορασάν
* Λα Λιμπερτάδ, οικισμός του διαμερίσματος Κομαγιάγουα
## Γουατεμάλα
* Λα Λιμπερτάδ, οικισμός του διαμερίσματος Πετέν
* Λα Λιμπερτάδ, οικισμός του διαμερίσματος Ουεουετενάνγκο
## Μεξικό
* Λα Λιμπερτάδ, οικισμός της πολιτείας Τσιάπας
## Περού
* Διαμέρισμα Λα Λιμπερτάδ 
## Νικαράγουα
* Λα Λιμπερτάδ, οικισμός του διαμερίσματος Τσοντάλες
## Φιλιππίνες
* Λα Λιμπερτάδ, όνομα δύο δήμων
## ΗΠΑ
*Λα Λιμπερτάδ, οικισμός της Καλιφόρνιας
Κατάλογος πρωθυπουργών της Εσθονίας

Ο **Πρωθυπουργός της Εσθονίας** () είναι ο επικεφαλής της κυβέρνησης της Δημοκρατίας της Εσθονίας. Ο πρωθυπουργός διορίζεται από τον Πρόεδρο, μετά από κατάλληλες διαβουλεύσεις με τις κοινοβουλευτικές ομάδες, και λαμβάνει ψήφο εμπιστοσύνης από το Κοινοβούλιο. Σε περίπτωση διαφωνίας, το Κοινοβούλιο μπορεί να απορρίψει την πρόταση διορισμού από τον Πρόεδρο και να επιλέξει άλλο υποψήφιο. Ο πρωθυπουργός είναι συνήθως ο ηγέτης του μεγαλύτερου κόμματος της κυβερνητική πλειοψηφίας.

Ο πρωθυπουργός χρησιμεύει ως ο επικεφαλής της κυβέρνησης. Δεν διευθύνει κάποιο συγκεκριμένο υπουργείο, αλλά είναι, σύμφωνα με το σύνταγμα, ο επόπτης των εργασιών της κυβέρνησης. Η σημασία του ρόλου του πρωθυπουργού και οι σχέσεις του με άλλους υπουργούς εξαρτώνται συχνά από τη θέση του κόμματός του, σε πιθανή κυβέρνηση συνασπισμού, και από το ποσό της επιρροής που ο πρωθυπουργός κατέχει μέσα στο κόμμα του. Εάν ο πρωθυπουργός έχει μια ισχυρή θέση μέσα στο κόμμα του και αν η κυβέρνηση αποτελείται από αντιπροσώπους μόνο εκείνου του κόμματος, τότε μπορεί να απολαύσει ιδιαίτερη θέση εντός της κυβέρνησης. Σε όλες τα κρίσιμα εθνικά ερωτήματα, εντούτοις, η τελική απόφαση λαμβάνεται από το κοινοβούλιο ως τη νομοθετική δύναμη της Εσθονίας.

## Ιστορικά στοιχεία
Η Εσθονία κυβερνήθηκε από έναν πρωθυπουργό, κατά τη διάρκεια των πρώτων δύο ετών της ανεξαρτησίας της (1918-1920), μετά από την κατάρρευση της Ρωσικής Αυτοκρατορίας.

Υπό το εσθονικό σύνταγμα του 1920, ο επικεφαλής της κυβέρνησης και αρχηγός του κράτους αποκαλούνταν «Πρεσβύτερος του Κράτους» (*riigivanem*). Με αυτό το σύστημα διακυβέρνησης η Εσθονία ελεγχόταν από ένα ριζικά κοινοβουλευτικό καθεστώς, καθώς ο Πρεσβύτερος μπορούσε να απομακρυνθεί από τη θέση του με απόφαση της απλής πλειοψηφίας του Κοινοβουλίου. Επιπλέον, ο Πρεσβύτερος δεν ήταν ο αρχηγός των ενόπλων δυνάμεων, ούτε μπορούσε να επικυρώσει νόμους ή να διαλύσει το Κοινοβούλιο. Η διάλυση του Κοινοβουλίου ήταν μόνο δυνατή μέσω ενός δημοψηφίσματος.

Με το νέο σύνταγμα που επικυρώθηκε με το δημοψήφισμα του 1933, ανασυστάθηκε η θέση του πρωθυπουργού ως επικεφαλής της κυβέρνησης, το 1934, ενώ η χώρα απέκτησε ένα καθεστώς που έμοιαζε περισσότερο με προεδρική δημοκρατία. Κάτω από αυτό το σύνταγμα, ο Πρόεδρος μπορούσε να διορίζει και να απομακρύνει τον πρωθυπουργό και το υπουργικό συμβούλιο, να βάζει βέτο σε νόμους, να εκδίδει διατάγματα και να διαλύει το Κοινοβούλιο. Ο Κονσταντίν Πατς, που κατείχε τη θέση του Πρεσβύτερου, διόρισε τον εαυτό του στη θέση του πρωθυπουργού και με αυτή τη θέση κατέστη ικανός να αναστείλει τις εκλογές για την ανάδειξη του Πρεσβύτερου και για την ανάδειξη των αντιπροσώπων στο εσθονικό κοινοβούλιο. Ο ίδιος παρέμεινε πρωθυπουργός, με τον τίτλο του Πρόεδρου-Αντιβασιλέα (Riigihoidja), ως το 1938, όταν πραγματοποιήθηκαν οι εκλογές με ένα νέο σύνταγμα και εκλέχτηκε Πρόεδρος της Δημοκρατίας.

## 1918–1920

## 1934–1937

## 1938–1944

## 1990–σήμερα

## Υποσημειώσεις και παραπομπές
### Υποσημειώσεις


### Παραπομπές




Εσθονια
Σάντο Τομάς (Νικαράγουα)

Το **Σάντο Τομάς** (ισπανικά: *Santo Tomás*) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σάντο Τομάς.

## Παραπομπές


Κατηγορία:Δήμοι της Νικαράγουας
Κατηγορία:Τσοντάλες
Βιλλιανουέβα

Η **Βιλλιανουέβα** (ισπανικά: Villanueva) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι η Βιλλιανουέβα.

## Η πόλη

## Παραπομπές


## Πηγές
* Αγγλική Βικιπαίδεια

Σ
Σ
Τράπεζα της Εσθονίας

Η **Τράπεζα της Εσθονίας** () είναι η κεντρική τράπεζα της Εσθονίας και μέλος της οργάνωσης Ευρωσύστημα των κεντρικών τραπεζών της ζώνης του ευρώ. Η τράπεζα της Εσθονίας ανήκει επίσης στο ευρωπαϊκό σύστημα κεντρικών τραπεζών. Μέχρι το 2010, η τράπεζα εξέδιδε το πρώην εσθονικό νόμισμα, την κορόνα. Ο σημερινός κυβερνήτης της τράπεζας της Εσθονίας είναι ο Άρντο Χάνσον, μέλος της Διευθύνουσας Επιτροπής της Ευρωπαϊκής Κεντρικής Τράπεζας.

## Ιστορικά στοιχεία
Η τράπεζα ιδρύθηκε στις 24 Φεβρουαρίου 1919 από την προσωρινή κυβέρνηση της Εσθονίας, έπειτα από την ανεξαρτησία της. Δύο έτη αργότερα, η Τράπεζα της Εσθονίας έγινε η Εθνική Τράπεζα της χώρας και αρμόδια για την έκδοση του εσθονικού μάρκου.

Το 1927, σύμφωνα με τη νέα νομοθεσία, η εσθονική τράπεζα έγινε μια ανεξάρτητη κεντρική τράπεζα έκδοσης χαρτονομισμάτων, με περιορισμένες λειτουργίες. Στα κύρια καθήκοντα της τράπεζας παρέμεινε η εγγύηση της αξίας των χρημάτων μέσω της κυκλοφορίας νομίσματος και μέσω της ρύθμισης και του κανονισμού του βραχυπρόθεσμου πιστωτικού όγκου. Μέσω της πώλησης των κυβερνητικών χρεογράφων, η τράπεζα εξελίχθηκε σε μια μετοχική τράπεζα.

Ένα διεθνές δάνειο 1,35 εκατομμυρίων στερλινών συμπλήρωσε τα αποθέματα ξένου νομίσματος, με την εσθονική τράπεζα να λαμβάνει ένα εκατομμύριο στερλίνες. Τα αποθέματα χρυσού και ξένου νομίσματος του υπουργείου οικονομικών μεταφέρθηκαν, επίσης, στην κεντρική τράπεζα. Το σταθερό κεφάλαιο της τράπεζας αυξήθηκε από τις 2,5 εκατομμύρια κορόνες στα 5 εκατομμύρια. Με τη σοβιετική εισβολή, το 1940, η εσθονική τράπεζα εθνικοποιήθηκε με την ονομασία «Εσθονική Δημοκρατική Υπηρεσία της Κρατικής Τράπεζας της Σοβιετικής Ένωσης». Με την εθνικοποίηση και την εισαγωγή του ρωσικού ρουβλιού ως επίσημο νόμισμα, η τράπεζα έχασε ένα μεγάλο μέρος των λειτουργιών της.

Η Τράπεζα της Εσθονίας επανιδρύθηκε την 1η Ιανουαρίου 1990, μετά από ένα διάστημα 50 ετών παύσης της λειτουργίας της ως κεντρικής τράπεζας της χώρας. Τα νέα χαρτονομίσματα έφθασαν στην Εσθονία τον Απρίλιο του 1992. Η εσθονική κορώνα συνδέθηκε με το γερμανικό μάρκο, προκειμένου να εξασφαλιστεί η σταθερότητά του.

Με την εισαγωγή του ευρώ την 1η Ιανουαρίου 2011, η Τράπεζα της Εσθονίας έγινε μέλος του Ευρωσυστήματος, του συστήματος δηλαδή των κεντρικών τραπεζών της ευρωζώνης. Μερικές από τις λειτουργίες της τράπεζας πέρασαν στην αρμοδιότητα της Ευρωπαϊκής Κεντρικής Τράπεζας, ενώ άλλες λειτουργίες, όπως η ιδιότητα μέλους στο ευρωπαϊκό σύστημα των κεντρικών τραπεζών, παρέμειναν.

## Παραπομπές


Εσθονια
Κατηγορία:Οικονομία της Εσθονίας
Κατηγορία:Ευρωπαϊκό Σύστημα Κεντρικών Τραπεζών